14.

zdôrazňuje, že na to, aby dohoda o voľnom obchode bola pre hospodárstvo EÚ skutočne výhodná, by Rada mala stanoviť jasný časový rozvrh a zapracovať do rokovacích smerníc Komisie tieto aspekty: — konkrétne a merateľné výsledky japonskej vlády týkajúce sa necolných prekážok v záujme odstránenia väčšiny bariér, ktoré bránia obchodu medzi EÚ a Japonskom; zdôrazňuje, že tieto záväzky by mali výrazne presahovať plány odsúhlasené v rámci analýzy rozsahu pôsobnosti; Komisia pravidelne predkladá Rade a Európskemu parlamentu správy o pokroku v tejto oblasti; — odstránenie existujúcich necolných prekážok v automobilovom odvetví, ako sú predpisy o územnom plánovaní, iné proti konkurenčné obmedzenia a riešenie elektrických a hybridných vozidiel; preferenčné zaobchádzanie s malými ľahkými automobilmi (tzv. kei cars) by sa takisto malo riešiť, aby sa zabezpečila spravodlivá hospodárska súťaž v tomto dôležitom odvetví; — významné ústupky v oblasti verejného obstarávania ako záruka prístupu na trh pre európske spoločnosti v strategických japonských odvetviach vrátane železničnej a mestskej dopravy a rovnaká miera otvorenosti ako v prípade trhov verejného obstarávania v EÚ; — prísny a efektívny mechanizmus riešenia sporov požadujúci včasné konzultácie medzi zúčastnenými stranami s cieľom zakročiť proti vytváraniu nových necolných prekážok a bariér v oblasti prístupu na trh verejného obstarávania v Japonsku po nadobudnutí platnosti dohody; — plán postupného znižovania citlivých ciel v EÚ s cieľom umožniť priemyslu EÚ prispôsobiť sa silnej hospodárskej súťaži; domnieva sa, že odstránenie týchto ciel by sa neoddeliteľne malo viazať prostredníctvom bezpečnostnej doložky na pokrok pri odstraňovaní prekážok prístupu na trh v oblasti verejného obstarávania a necolných prekážok v Japonsku, aby sa citlivé clá EÚ neznižovali bez zodpovedajúceho odstraňovania japonských necolných prekážok a bariér v oblasti verejného obstarávania; — účinné dvojstranné ochranné opatrenia, prostredníctvom ktorých sa predíde prudkému nárastu dovozu, čo by spôsobilo alebo mohlo spôsobiť vážnu ujmu priemyslu EÚ a Japonska, najmä v citlivých odvetviach ako automobilový a elektronický priemysel; — odstránenie veľkého počtu najproblematickejších prekážok, ktoré bránia európskym malým a stredným podnikom v prístupe na trh; — odkaz na medzinárodné zdravotné a rastlinolekárske normy a predpisy, najmä tie, ktoré sú stanovené Potravinovým kódexom, Medzinárodným epizootickým úradom (OIE) a smernicou o integrovanej prevencii a kontrole znečisťovania životného prostredia (IPPC); — vykonateľné opatrenia na ochranu zemepisných označení v prípade poľnohospodárskych a potravinárskych výrobkov vrátane vín a liehovín; — v súvislosti s pohromou v marci roku 2011 veľký dôraz na spoluprácu v oblasti energetiky a lepšieho prístupu na trh v oblasti ekologického tovaru a služieb; — kapitola rázneho a ambiciózneho udržateľného rozvoja s kľúčovými pracovnými normami vrátane štyroch prioritných dohovorov Medzinárodnej organizácie práce pre priemyselné krajiny; táto kapitola by mala obsahovať aj založenie fóra občianskej spoločnosti, ktoré monitoruje a komentuje jej uplatňovanie a účinné uplatňovanie mnohostranných dohovorov o životnom prostredí, životných podmienkach zvierat a zachovaní biologickej diverzity; — skutočné možnosti prístupu na trh pre obe strany na vzájomné trhy so službami prostredníctvom odstraňovania regulačných prekážok najmä v investovaní, prístup ku všetkým stupňom vládneho obstarávania a podstatné záväzky voči pravidlám hospodárskej súťaže vrátane riešenia nespravodlivých východ v odvetví poštových služieb; — posilnenie a rozšírenie dialógov v oblasti regulačnej spolupráce so záväznými disciplínami na zlepšenie dodržiavania medzinárodných noriem a regulačnej harmonizácie, najmä prostredníctvom prijatia a uplatňovania noriem stanovených Hospodárskou komisiu OSN pre Európu (UNECE); — komplexná kapitola o investovaní, ktorá sa zaoberá tak ochranou investícií, ako aj prístupom na trh;